CELEX: 32003D0728
Language: da
Date: 2003-10-03 00:00:00
Title: 2003/728/EF: Kommissionens beslutning af 3. oktober 2003 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF med hensyn til metalrammebyggesæt, betonrammebyggesæt, præfabrikerede bygningselementer, kølelagerbyggesæt, stenskredsbeskyttelsessystemer i byggesæt (EØS-relevant tekst) (meddelt under nummer K(2003) 3452)

Avis juridique important

|

32003D0728

2003/728/EF: Kommissionens beslutning af 3. oktober 2003 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF med hensyn til metalrammebyggesæt, betonrammebyggesæt, præfabrikerede bygningselementer, kølelagerbyggesæt, stenskredsbeskyttelsessystemer i byggesæt (EØS-relevant tekst) (meddelt under nummer K(2003) 3452)  

EU-Tidende nr. L 262 af 14/10/2003 s. 0034 - 0036

Kommissionens beslutningaf 3. oktober 2003om proceduren for attestering af byggevarer i henhold til artikel 20, stk. 2, i Rådets direktiv 89/106/EØF med hensyn til metalrammebyggesæt, betonrammebyggesæt, præfabrikerede bygningselementer, kølelagerbyggesæt, stenskredsbeskyttelsessystemer i byggesæt(meddelt under nummer K(2003) 3452)(EØS-relevant tekst)(2003/728/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer(1), ændret ved direktiv 93/68/EØF(2), særlig artikel 13, stk. 4, ogud fra følgende betragtninger:(1) Kommissionen skal i forbindelse med attestering af en byggevares overensstemmelse vælge mellem de to procedurer i artikel 13, stk. 3, i direktiv 89/106/EØF og i alle tilfælde vælge "den billigste procedure, der er forenelig med sikkerhedshensyn". Det skal således for en given vare eller varegruppe afgøres, om en produktionskontrolordning i fabrikken på fabrikantens ansvar er en nødvendig og tilstrækkelig betingelse for attestering af overensstemmelse, eller om det er nødvendigt at inddrage et autoriseret certificeringsorgan af grunde, der vedrører kriterierne i artikel 13, stk. 4.(2) Begrebet varer eller varetyper bør derfor defineres på samme måde som i mandaterne og i de tekniske specifikationer.(3) De to procedurer, der er fastlagt i artikel 13, stk. 3, er nærmere beskrevet i bilag III til direktiv 89/106/EØF. Det må derfor for hver vare eller varegruppe gøres klart ved henvisning til bilag III, hvilke metoder der skal anvendes ved gennemførelsen af de to procedurer, idet visse ordninger ifølge bilag III skal anvendes fortrinsvis.(4) Den procedure, der er anført i artikel 13, stk. 3, litra a), svarer til ordningerne i bilag III, afsnit 2, punkt ii), variant 1, uden løbende overvågning, samt varianterne 2 og 3, mens proceduren i artikel 13, stk. 3, litra b), svarer til ordningerne i bilag III, afsnit 2, punkt i), og bilag III, afsnit 2, punkt ii), variant 1, med løbende overvågning.(5) De i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -VEDTAGET FØLGENDE BESLUTNING:Artikel 1For varer og varegrupper, der er anført i bilag I, attesteres overensstemmelsen ved en procedure, hvorefter der som supplement til produktionskontrolordningen i fabrikken, som gennemføres af fabrikanten, inddrages et autoriseret certificeringsorgan i bedømmelsen og overvågningen af produktionskontrollen og af selve varen.Artikel 2I mandaterne for retningslinjer for europæiske tekniske godkendelser anføres det, hvilken procedure der skal anvendes til attestering af overensstemmelse i henhold til bilag II.Artikel 3Denne beslutning er rettet til medlemsstaterne.Udfærdiget i Bruxelles, den 3. oktober 2003.På Kommissionens vegneErkki LiikanenMedlem af Kommissionen(1) EFT L 40 af 11.2.1989, s. 12.(2) EFT L 220 af 30.8.1993, s. 1.BILAG I1. MetalrammebyggesætDenne beslutning dækker de industrielt fremstillede byggesæt, der markedsføres som en bygning, og som er fremstillet af forhåndsudformede og præfabrikerede komponenter beregnet til serieproduktion. Beslutningen omfatter kun de byggesæt, som opfylder de nedenfor definerede mindstekrav. Delvise byggesæt, som ikke opfylder disse mindstekrav, falder uden for beslutningens anvendelsesområde. Mindstekravene omfatter alle af følgende elementer: bærende bygningsdele, bygningens tilslutning til underkonstruktionen samt specificering af hovedkomponenterne i klimaskærmen såsom varmeisolering, facadebeklædning, tagdækning, indvendig beklædning, vinduer og udvendige døre, for så vidt som disse er nødvendige for at opfylde de væsentlige krav, som gælder for bygningen.Selv om nogle af komponenterne kan være fremstillet på forskellige fabrikker, er det kun det endelige leveringsklare byggesæt, og ikke de forskellige komponenter, der er omfattet af denne beslutning.- til brug i byggearbejder2. BetonrammebyggesætDenne beslutning dækker de industrielt fremstillede byggesæt, der markedsføres som en bygning, og som er fremstillet af forhåndsudformede og præfabrikerede komponenter beregnet til serieproduktion. Beslutningen omfatter kun de byggesæt, som opfylder de nedenfor definerede mindstekrav. Delvise byggesæt, som ikke opfylder disse mindstekrav, falder uden for beslutningens anvendelsesområde. Mindstekravene omfatter alle af følgende elementer: bærende bygningsdele, bygningens tilslutning til underkonstruktionen samt specificering af hovedkomponenterne i klimaskærmen såsom varmeisolering, facadebeklædning, tagdækning, indvendig beklædning, vinduer og udvendige døre, for så vidt som disse er nødvendige for at opfylde de væsentlige krav, som gælder for bygningen.Selv om nogle af komponenterne kan være fremstillet på forskellige fabrikker, er det kun det endelige leveringsklare byggesæt, og ikke de forskellige komponenter, der er omfattet af denne beslutning.- til brug i byggearbejder3. Præfabrikerede bygningselementerBeslutningen omfatter præfabrikerede bygningselementer, der kan transporteres til byggepladsen som selvstændige enheder eller i volumetrisk form, og som hurtigt giver en vandtæt klimaskærm, hvor der sandsynligvis skal foretages yderligere tætninger, sammenføjninger af elementer, tilslutninger til rør og ledninger samt eventuelle forbindelser til fundamentet.Selv om nogle af komponenterne kan være fremstillet på forskellige fabrikker, er det kun det endelige leveringsklare byggesæt, og ikke de forskellige komponenter, der er omfattet af denne beslutning.- til brug i byggearbejder4. KølelagerbyggesætBeslutningen omfatter præfabrikerede kølelagre i byggesæt til installering inden i en eksisterende bygning eller i det mindste beskyttet mod det udendørs klima, dvs. kølelagerbyggesættene eksponeres ikke for et udendørs klima. De samlede byggesæt bidrager ikke til anlæggets bærende kapacitet, men der kan indgå et bærende system, der understøtter det samlede byggesæt eller en del af dette. Det tekniske udstyr (f.eks. kølesystem) indgår ikke.Selv om nogle af komponenterne kan være fremstillet på forskellige fabrikker, er det kun det endelige leveringsklare byggesæt, og ikke de forskellige komponenter, der er omfattet af denne beslutning.- til brug i byggearbejder5. Stenskredsbeskyttelsessystemer i byggesætDenne beslutning omfatter stenskredsbeskyttelsessystemer i byggesæt bestående af enkelte eller flere net eller lignende, understøttet af en metal- eller trækonstruktion (f.eks. metalstolper) og evt. kabler.Selv om nogle af komponenterne kan være fremstillet på forskellige fabrikker, er det kun det endelige leveringsklare byggesæt, og ikke de forskellige komponenter, der er omfattet af denne beslutning.- til brug i anlægsarbejderBILAG IISystemer for attestering af overensstemmelseFor den eller de nedenfor anførte byggevarer og forudsatte anvendelser, anmodes EOTA om at specificere følgende system eller systemer for attestering af overensstemmelse i den relevante retningslinje for europæiske tekniske godkendelser:>TABELPOSITION>System 1: se direktiv 89/106/EØF, bilag III, afsnit 2, punkt i), uden auditprøvning af stikprøver.Systemet bør specificeres således, at det også kan anvendes, når det ikke er nødvendigt at fastlægge ydeevnen for en bestemt egenskab, fordi der i mindst en medlemsstat ikke stilles lovbestemte krav for den pågældende egenskab (se direktiv 89/106/EØF, artikel 2, stk. 1, og - i givet fald - punkt 1.2.3 i basisdokumentet).I sådanne tilfælde må fabrikanten ikke pålægges at kontrollere den pågældende egenskab, hvis han ikke ønsker at oplyse byggevarens ydeevne på det punkt.